CELEX: 22021D1521
Language: hu
Date: 2018-12-05 00:00:00
Title: Az EGT Vegyes Bizottság 257/2018 határozata (2018. december 5.) az Európai Gazdasági Térségről szóló megállapodás XIII. mellékletének (Közlekedés) és XX. mellékletének (Környezet) módosításáról [2021/1521]

2021.9.23.   
               
               
                  HU
               
               
                  Az Európai Unió Hivatalos Lapja
               
               
                  L 337/55
               
            
         AZ EGT VEGYES BIZOTTSÁG 257/2018 HATÁROZATA
         (2018. december 5.)
         az Európai Gazdasági Térségről szóló megállapodás XIII. mellékletének (Közlekedés) és XX. mellékletének (Környezet) módosításáról [2021/1521]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A hajók újrafeldolgozásáról, valamint az 1013/2006/EK rendelet és a 2009/16/EK irányelv módosításáról szóló, 2013. november 20-i 1257/2013/EU európai parlamenti és tanácsi rendeletet (1) bele kell foglalni az EGT-megállapodásba.
                  
               
                     (2)
                  
                  
                     Az EGT-megállapodás XIII. és XX. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás XIII. mellékletének 56b. pontja (2009/16/EK európai parlamenti és tanácsi irányelv) a következő franciabekezdéssel egészül ki:
            
                        „–
                     
                     
                        
                           32013 R 1257: Az Európai Parlament és a Tanács 1257/2013/EU rendelete (2013. november 20.) (HL L 330., 2013.12.10., 1. o.).”
                     
                  
         
            2. cikk
            Az EGT-megállapodás XX. melléklete a következőképpen módosul:
            
                        1.
                     
                     
                        A 32c. pont (1013/2006/EK európai parlamenti és tanácsi rendelet) a következő franciabekezdéssel egészül ki:
                        
                                    „–
                                 
                                 
                                    
                                       32013 R 1257: Az Európai Parlament és a Tanács 1257/2013/EU rendelete (2013. november 20.) (HL L 330., 2013.12.10., 1. o.).”
                                 
                              
                  
                        2.
                     
                     
                        A szöveg a 32fg. pont (2011/632/EU bizottsági végrehajtási határozat) után a következő ponttal egészül ki:
                        
                                    „32fh.
                                 
                                 
                                    
                                       32013 R 1257: Az Európai Parlament és a Tanács 1257/2013/EU rendelete (2013. november 20.) a hajók újrafeldolgozásáról, valamint az 1013/2006/EK rendelet és a 2009/16/EK irányelv módosításáról (HL L 330., 2013.12.10., 1. o.).
                                    E rendelet rendelkezései a megállapodás alkalmazásában a következő kiigazításokkal értendők:
                                    
                                                a)
                                             
                                             
                                                A 3. cikk (1) bekezdésének 10. pontjában az „a 391/2009/EK európai parlamenti és tanácsi rendeletnek megfelelően” szövegrész után a „vagy – adott esetben – a 94/57/EK tanácsi irányelvnek megfelelően” szövegrészt kell beilleszteni.
                                             
                                          
                                                b)
                                             
                                             
                                                A 4. és 14. cikkben a „vonatkozó uniós jog”-ra, illetve az „uniós jogi rendelkezések”-re való hivatkozások az EGT-megállapodás vonatkozó rendelkezéseire való hivatkozásként értendők.
                                             
                                          
                                                c)
                                             
                                             
                                                A 16. cikkben:
                                                
                                                            i.
                                                         
                                                         
                                                            az (1) bekezdés a) pontja a »14. cikk (3) bekezdésének megfelelően elküldött tagállami értesítésben« szövegrész után a következő szöveggel egészül ki:
                                                            », vagy amelyek valamely EFTA-államban találhatók, és amelyekről az említett EFTA-állam a 14. cikk (3) bekezdésének megfelelően értesítette az EFTA Felügyeleti Hatóságot;«
                                                         
                                                      
                                                            ii.
                                                         
                                                         
                                                            a (2) bekezdésben az »a tagállamokban található« szövegrész helyébe az »az Európai Gazdasági Térségben található« szövegrész lép;
                                                         
                                                      
                                                            iii.
                                                         
                                                         
                                                            a (6) bekezdés a következő albekezdéssel egészül ki:
                                                            »E cikk alkalmazásában az EFTA Felügyeleti Hatóság minden olyan lényeges információt közöl a Bizottsággal, amelyet valamely EFTA-államtól az első albekezdés vagy a 14. cikk értelmében kap.«”
                                                         
                                                      
                                          
                              
                  
         
            3. cikk
            Az 1257/2013/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            4. cikk
            Ez a határozat 2018. december 6-án lép hatályba, feltéve hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (*).
         
         
            5. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2018. december 5-én.
            
               
                  az EGT Vegyes Bizottság részéről
               
               
                  az elnök
               
               Oda Helen SLETNES
            
            
               
                  az EGT Vegyes Bizottság
               
               
                  titkárai
               
               Hege M. HOFF
               Mikołaj KARŁOWSKI
            
         
         
            (1)  HL L 330., 2013.12.10., 1. o.
         
         
            (*)  Alkotmányos követelmények fennállását nem jelezték.